Kære 3f

I dag har I muligheden for at brilliere i danskfaget. Det bliver super godt.

Jeg er hjemme, og I skal arbejde selv uden forstyrrende input og laaange introduktioner fra jeres lærer.

I skal til gengæld skrive den opgave, der tidligere er blevet lagt på Lectio. Eksamensopgave eksempel.

Datoen for aflevering er ændret således, at den ikke skal afleveres d. 19.12, ej heller i dag, fredag, men I SKAL benytte de tre lektioner på opgaven, og så har I mulighed for lige at skrive det sidste søndag eftermiddag eller aften…. For opgaven skal være virkelig god, og den skal afleveres d. 8.12 kl. 23.00.

Det er et eksempel på en eksamensopgave, og nu skal I spidse øre eller i stedet pudse brillen….

I SKAL begynde opgaven med kort at ridse op, hvilken genre, artiklen tilhører, og hvor den er fra.

I kan meget vel introducere artiklen, dvs. afsender, modtager, situation m.m. som den første side af jeres opgave. Og ja, det ligner jo faktisk Ciceros pentagram, I anvender her, og det er det skam også. I SKAL til gengæld ikke skrive, ”… nu vil jeg så anvende Ciceros pentagram bla. bla. bla…) I skal blot gøre det. Dette er IKKE en SO-opgave, og der skal derfor ikke være en forklaring på, hvad I vil gøre. I skal blot gå i gang.

I skal ej heller lave en indholdsfortegnelse, forside, underoverskrifter eller andet tjuhej, der IKKE hører til i en dansk eksamensstil.

Når I har skrevet om artiklens afsender og de øvrige punkter, skal I til det svære, dvs. ARGUMENTATIONSANALYSE. I skal finde påstand og belæg i artiklen. I må desuden gerne bruge den udvidede model og finde rygdækning og gendrivelse.

Husk påstand finder I ved at sætte ”DERFOR” foran, og belæg finder I ved at sætte ”FORDI” foran. Brug det, ellers bliver det noget værre rod.

I skal i hele jeres opgave KUN henvise til selve artiklen og til Håndbog i dansk. Det skal I til gengæld også gøre!!!!

I har kun Håndbog til dansk til at begrunde jeres ”påstand” om, at Jyllands-Posten er en højreorienteret avis. Se skema i bogen med avisoversigt og læsernes politiske tilhørsforhold.

Og ja, hvorfor skriver Mathias Tesfaye sit debatindlæg her?

Når I afslutningsvis skal vurdere artiklens gennemslagskraft så lad være med at skrive, at I synes, artiklen er god, og den når sin målgruppe…. BEGRUND for pokker. Og lad jeres egen vurdering være kort.

Rigtig god fornøjelse og på gensyn